PALESTINA => PALESTINSKA CIVILIZACIJA

* v 2. tisočletju pr. Kr. so se iz sosednjih puščavskih območij v južni del dežele Kanaan priselili semitski Hebrejci (Hebrejec = človek iz stepe). Ljudstvo Hebrejcev so sestavljali izraelski in judovski rodovi. Izraelski so se naselili na severu, judovski pa na jugu. Beseda Izrael pomeni »naj Bog vlada«, beseda Juda pa je prvotno označevala neki rod, ki je to ime prevzel po svojem predniku Judi.
* zaradi pomanjkanja in lakote se je del hebrejskega prebivalstva v 17. stoletju pr. Kr. preselil v Egipt s tako imenovanim vdorom Hiksov. Iz Egipta jih je v 13. stoletju pr. Kr. popeljal Mojzes, ki je dal ljudstvu tudi prve zakone - Deset božjih zapovedi / Dekalog. Tako so se ponovno naselili v deželi, ki jim jo je »obljubil« Bog Jahve, s katerim je najprej zavezo sklenil Abraham in potrdil Mojzes.
* po prihodu iz Egipta so Hebrejci živeli v rodovno-plemenski družbi. Prvotno je bilo 12 plemen, zvezo teh 12 plemen pa imenujemo Izrael. V primeru nevarnosti so združena plemena vodili sodniki, zmage pa so pripisovali božji pomoči. Sodniki so razsojali tudi o sporih med ljudmi. Znani sodniki so bili: Samson, Debora in Samuel.
* Zaradi nevarnosti pred Filistejci, so izvolili prvega kralja Savla, ki ga je za kralja mazilil sodnik Samuel. Vendar njegovi boji s Filistejci niso bili uspešni, v bitki je na gori Gilboe padel tudi sam. Na prestolu ga je zamenjal kralj David, iz rodu Juda, ki se je poročil s Savlovo hčerjo Mihalo. David je porazil Filistejce in zavzel mesto Jeruzalem, ki ga je razglasil za svojo prestolnico. Kralj David je tako ustanovitelj enotnega kraljestva Izrael, ker je podredil tudi vse izraelske in judovske rodove. V času vladanja njegovega sina Salomona pa je kraljestvo doživelo največji razcvet. Zgradil je več palač in tudi tempelj na griču Sion. Slovel je po svojem bogastvu in modrosti. <= KRALJESTVO IZRAEL
* Po Salomonovi smrti nasledniki niso znali vzdržati države in kraljestvo se je razdelilo na dva kraljestva. Na kraljestvo Juda na jugu z glavnim mestom Jeruzalemom in na kraljestvo Izrael na severu z glavnim mestom Samarijo.
  + leta 722 pr. Kr. so kraljestvo Izrael osvojili Asirci in prebivalce odpeljali v suženjstvo
  + leta 587 pr. Kr. pa je babilonski kralj Nebukadnezar II. porušil Jeruzalem s templjem in prebivalce odpeljal v suženjstvo. Suženjstva jih je rešil kralj Kir.
* Sveto pismo / Biblija
  + Stara zaveza - 45 knjig
  + Nova zaveza - 27 knjig